На основу члана 33. став 1. и члана 36. Закона о јавном дугу («Службени гласник РС» 61/2005, 107/2009, 78/2011, 68/2015, 95/2018, 91/2019 и 149/2020), члана 27ж. став 3. Закона о буџетском систему "Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 - др. закон и 92/2023), члана 32. ст.1.т.15. Закона о локалној самоуправи ( ''Сл. гл. РС'', бр.129/07, 83/14 - др. закон и 101/16 - др.закон, 47/2018 i 111/2021 - др. закон) и члана 40 став 1 т. 45. Статута општине Дољевац ( ''Сл. лист Града Ниша“, број 127/18, 91/2019 и 22/2021) и мишљења Министарства финансија Републике Србије, број: 001965860 2024 10520 003 000 423 000 од 25. јуна 2024. године,

Скупштина општине Дољевац, на седници одржаној дана 31. јула 2024. године. доноси

**О Д Л У К У**

**О ДУГОРОЧНОМ ЗАДУЖИВАЊУ ОПШТИНЕ ДОЉЕВАЦ ЗА**

**ФИНАНСИРАЊЕ КАПИТАЛНИХ ИНВЕСТИЦИОНИХ РАСХОДА**

Члан 1.

Општина Дољевац задужиће се код домаће Пословне банке у износу до 200.000.000,00 динара за финансирање капиталних инвестиционих расхода.

Члан 2.

Средства из члана 1. ове Одлуке у износу од 150.000.000,00 динара, планирана су Одлуком о буџету општине Дољевац за 2024. Годину („Сл. лист града Ниша“ бр. 129/2023, 30/2024 и 63/2024), а износ од 50.000.000,00 динара планираће се Одлуком о буџету за 2025. годину и користиће се за финансирање капиталних инвестиционих расхода у области водоснабдевања.

Из кредитних средстава биће финансирана изградња објекта - резервоара „КОЧАНЕ“ (R-6) запремине 2x1000м3, са прикључним цевоводом од станице за дохлорисање воде (Т40) до прикључног шахта у центру насеља Кочане на к.п. бр.4544, 3461, 4522, 4521, 3588, 3994, 4510/2, 3990, 4524 К.О. Кочане и к.п.бр. 13993, 12203, 14013, 14010 и 12057/2 К.О. Пуковац, за који је издата грађевинска дозвола од стране општине Дољевац, чија предрачунска вредност износи =167.096.624,51 динара, без обрачунатог ПЕВ-а, односно =200.515.949,41динара, са обрачунатим ПДВ-ом. Евентуална разлика у вредности и пратећи трошкови изградње предметног објекта (надзор, координисање безбедности и здравља на раду, технички преглед објекта), биће финансирана из текућих прихода буџета општине Дољевац.

Повлачење средстава кредита, ускладиће се са обавезама исплата испостављених ситуација (авансне, привремених и окончане), од стране изабраног извођача радова.

Члан 3.

Кредит ће у целости бити враћен у року од 6 година (72 месеца), са грејс периодом за годину дана (12 месеци), од дана повлачења прве транше кредита.

Члан 4.

Задуживање општине Дољевац, врши се уз сагласност Министарства финансија Републике Србије, број: 001965860 2024 10520 003 000 423 000 од 25. јуна 2024. Године.

Члан 5.

У циљу спровођења ове Одлуке овлашћује се председник Општине, да у складу са важећим законским прописима изврши избор банке за услуге дугорочног задуживања општине Дољевац за финансирање капиталних инвестиционих расхода.

Члан 6.

Основни услови кредита за финансирање капиталних инвестиционих расхода, прецизираће се документацијом за набавку услуга дугорочног задуживања.

Члан 7.

У складу са чланом 36. став 4. Закона о јавном дугу («Службени гласник РС» 61/2005, 107/2009, 78/2011, 68/2015, 95/2018, 91/2019 и 149/2020), износ главнице и камате који доспева у свакој години на сва неизмирена дугорочна задуживања за финансирање пројекта из члана 2. ове Одлуке, не може бити већи од 15% укупно остварених текућих прихода буџета општине Дољевац у претходној години.

Члан 8.

Обавезује се општина Дољевац да Министарству финансија Републике Србије, месечно доставља податке по врстама задуживања, износу и отплати дуга, вредности и нивоу каматних стопа.

Члан 9.

Ова Одлука ступа на снагу даном објављивања у “Службеном листу Града Ниша”

Број: 400-129

Датум: 31.07.2024.

СКУПШТИНА ОПШТИНЕ ДОЉЕВАЦ

Председник

Дејан Смиљковић